**КАЛЕНДАР**

**НА КУЛТУРНИТЕ МЕРОПРИЯТИЯ ПРЕЗ 2020г**

**Народно читалище „Бъднина 1906г.”**

**с.Волово, обл.Русе**

|  |  |
| --- | --- |
| **МЕСЕЦ** | **МЕРОПРИЯТИЕ** |
| м. Януари | Бабин ден |
| м. Февруари | Табло и венец за В. Левски,Трифон Зарезан |
| м. Март | Баба Марта, Трети и осми март |
| м. Април | Великден |
| м. Май | Табло за Славянската писменост и култура |
| м. Юни | Табло и венец за Хр. Ботев |
| м. Юли |  |
| м. Август |  |
| м. Септември | Ден на Съединението на България,  Ден на Независимостта на България,  Участие в празника на Борово |
| м. Октомври | Ден на пенсионера |
| м. Ноември | Ден на народните будители |
| м. Декември | Коледа и Нова година |

**Изготвил: К. Митева**

**Председател: П. Костова**

**Отчет за дейността и културните мероприятия**

**на Народно читалище „Бъднина-1906” с.Волово общ.Борово за 2019 г.**

НЧ "Бъднина-1906" с.Волово отчита изпълнението на мероприятията приети и отразени в годишния календарен план.

Изминалата година бе изпълнена с разнообразна дейност и много осъществени изяви. С активното участие на самодейците можем да се похвалим, че мероприятията планирани в годишния календарен план на читалището са изпълнени.

За всеки празник самодейците се подготвяха с разнообразна програма. На 8 март бе организирана изложба от ръчно изработени ръкоделия и предмети. В деня на Великден под надслов "Най-красивото яйце" участниците боядисаха много яйца като се излъчи победител.

Всички празници "Бабин ден", "Трифон Зарезан", "8-ми март", "Първа пролет", "Великден", "Ден на възрастните хора", "Коледа" и "Нова година" са съпроводени с рецитиране на стихове, басни, викторини, томболи, много песни, хора и богати трапези.

В рецитирането на стихове най-активно участва Боян Лалев. С присъщата си артистичност

г-жа Геновева Станева ни поднася басните, а песните са в изпълнение на групата "Баби Воловчанки ". На Лазаров ден г-жа Сейзова с група момичета облечени в народни носии обиколи къщите в селото, изпълнявайки лазарски песни за здраве, любов и плодородие.

С участието си във фолклорните надпявания в с.Батин – "Ден на рибата" и в с.Сандрово под надслов "Сандрово пее и танцува" певческата група под ръководството на Росица Сейзова бе наградена с грамоти за участие.

Литературни четения се проведоха в чест на 24 май под надслов "За буквите" и за"Деня на Народните будители".

Бележитите исторически дати, годишнини на видни български герои и национални празници се отбелязваха чрез подходящо изработени табла, витрини и сбирки на които се четяха стихове и гледаха презентации.

Пред паметника на загиналите войни в отечествените войни на 3-ти март г-жа Сейзова за пореден път произнесе прочувствени слова, а Боян Лалев стихове за техния героизъм. Поднесени бяха цветя и венец.

На 2 юни при пусната сирена, населението от селото с едноминутно мълчание отдаде почит на големия поет-революционер Христо Ботев и на загиналите за свободата и независимостта на България. Боян Лалев прочете кратка биография, за творчеството и революционната дейност на Хр.Ботев. Рецитира стихове. Поднесени бяха цветя и венец пред паметника.

Читалището и пенсионерски клуб "Здравец" през цялата година бяха единни в осъществяването на мероприятията. Огромна заслуга за това имат ръководството на клуб ”Здравец” в лицето на Пенка Костова и Геновева Станева както и на самодейците от клуба.

НЧ "Бъднина-1906" и в бъдеще ще пази мястото в което се предава огъня от поколение на поколение и се съхранява българския дух, традиции и обичаи.

Изготвил: К. Митева Председател: П.Костова



Устав

на Народно читалище” Бъднина-1906г.”

с.Волово, общ.Борово, обл.Русе

Глава първа

Общи положения

Чл.1: Народно Читалище „Бъднина-1906г.” е традиционно самоуправляващо се българско културно-просветно сдружение, което изпълнява и държавни културно-просветни задачи в областта на културата.То работи на принципите на доброволността , демократизма и автономията.

**Чл.2**: В неговата дейност може да участват всички физически лица без ограничения на възраст, пол, политически и религиозни възгледи и етническо самосъзнание.

**Чл.3**: Читалището е юридическо лице с нестопанска цел.то подлежи на вписване в регистъра на Окръжния съд.

**Чл.4**: Читалището поддържа отношения на сътрудничество и координация с държавните и общинските органи и организации,на които законите възлагат права и задължения,свързани с неговата дейност, като запазва своята автономия.

**Чл.5**: Читалището може да се сдружава и с други читалища и сродни организации, за постигане на своите цели, за провеждане на съвместни дейности и инициативи при условия посочени в ЗНЧ.

**Чл.6**: Читалището работи във взаимоотношения и с други културни и научни институти, учебни заведения, обществени, стопански и нестопански организации,извършващи или подпомагащи културната дейност. То може да влиза в договорни отношения и с тези или други структури, без да накърнява своите права или интереси.

Глава втора

Цели, дейности и задачи

**Чл.7**: Целта на читалището е да задоволява потребностите на гражданите свързани с:

1. Развитие и обогатяване на културния живот,социалната и образователна дейност на населението.
2. Запазване на обичайте и традициите на българския народ.
3. Развитие на творческите заложби на подрастващото поколение и приобщаването им към ценностите и постиженията на науката, изкуството и културата.
4. Възпитаване и утвърждаване на националното самосъзнание.
5. Осигуряване на достъп до информация.

**Чл.8**: За постигане на своята цел читалището извършва следните дейности:

1. Поддържа библиотека,читални ,фоно,филмо и видеотеки,както и създава,подържа електронни информационни мрежи.
2. Организира школи ,кръжоци,клубове,кино-и видео показ,празненства ,концерти,чествания и младежки дейности.
3. Развива и подпомага любителското художествено творчество.
4. Събира и разпространява знания за родния край.
5. Създава и съхранява музейни колекции съгласно ЗКН.
6. Предоставя компютърни и интернет услуги.

**Чл.9:** Читалище „Бъднина” може да развива допълнителна стопанска дейност свързана с предмета на основната му дейност,в съответствие с действащото законодателство,като използва приходите от нея за постигане на определените в устава цели.Читалището не разпределя печалба.

Глава трета

Учредяване, Прекратяване, Членство.

**Чл.10:**

1. Читалище „Бъднина” е основано през 1906г.
2. То се регистрира в окръжния съд в съответствие с алинея 2 от предходните и заключителни разпоредби и в МК в съответствие с чл.10 от ЗНЧ.
3. 3.Всяка промяна на вписаните в съдебния регистър обстоятелства се заявява в съда в съответствие с чл.9, ал.4 от ЗНЧ.

**Чл.11:**

1. Читалището може да бъде прекратено по решение на Общото събрание, взето в съответствие с чл.19 и 20 на Устава и вписано в регистъра на окръжния съд.
2. Читалището може да бъде прекратено и по решение на Окръжния съд съгласно чл.27 от ЗНЧ.

Членове

**Чл.12**:Членове на читалище”Бъднина” могат да бъдат индивидуални, колективни, почетни, дарители.

**Чл.13**:

1. Индивидуалните членове са български граждани.Те са действителни и спомагателни.

2. Действителните членове са дееспособни лица, който плащат редовно членския си внос ,трябва да са навършили 18г. и да участват в дейността на Читалището.Те имат право да избират и бъдат избирани.Право на глас имат тези, който са плащали членския си внос за текущата година.

3. Спомагателните членове са лица до 18г., които нямат право да избират и да бъдат избирани и имат съвещателен глас.Те плащат членски внос в намален размер-1лв.

4. Членството се учредява или продължава с акт на плащане на членски внос. Води се регистър на читалищните членове.

5. Членството се прекратява:

* С писмено заявление на читалищния член.
* Когато не участва в дейността на читалището.
* Когато не е платен чл.внос в рамките на календарната година.
* Когато не участва в три последователни заседания на ОС.
* Когато ОС изключи читал. член за грубо нарушение на Устава, за поведение, уронващо доброто име на читалището или за нанесени стопански и финансови щети в особено големи размери.

6.Нови членове се приемат от Общото събрание.

**Чл.14**.

1.Членовете на Читалище „Бъднина” имат право:

1.1.Да избират ръководни органи и да бъдат избирани в тях,ако най-малко 2 год. непосредствено преди избора са били членове на читалището.

1.2.Да получават информация за дейността на читалището.

1.3.Да участват в обсъждане дейността на читалището.

1.4.Да ползват с предимство неговата база и услугите му.

2.Членовете на Читалище”Бъднина” са длъжни :

2.1.Да плащат редовно членския си внос-в размер 3 .00лв.

2.2.Да спазват Устава на Читалището.

2.3.Да участват според възможностите си в дейността на читалището.

2.4.Да опазват недвижимото имущество и предприемат стъпки за обогатяването му.

2.5.Да не уронват доброто име и престижа на читалище „Бъднина”.

**Чл.15**:

1. Колективни членове на читалище” Бъднина” могат да бъдат
   1. Професионални и стопански организации.
   2. Търговски дружества, регистрирани по установения ред ,кооперации и сдружения с нестопанска цел.
   3. Културно-просветни и любителски клубове, творчески колективи, учебни заведения.
2. Колективните членове съдействат:
   1. За осъществяване на целите на Читалище”Бъднина”
   2. Подпомагат финансово дейностите по поддържането и обогатяването на материалната база.
   3. Имат право на глас.
3. Членството на колективните членове се учредява и поддържа чрез писмено споразумение или договор, които не могат да накърняват интересите на Читалище”Бъднина”.
4. Колективното членство се прекратява :
   1. По писмено искане на колективен член.
   2. При фактическото прекъсване на взаимоотношенията между колективен член и читалище „Бъднина” в продължение на една календарна година.

**Чл.16**. Почетните членове на Читалище „Бъднина” са български и чужди граждани, както и дарители с изключителни заслуги към него.

**ГЛАВА ЧЕТВЪРТА**

**УПРАВЛЕНИЕ**

**Чл.17**: Органите за управление на Читалище „Бъднина” са:

1. Общото събрание.

2.Читалищното настоятелство

3. Проверителната комисия.

**Чл.18**: Върховен орган на Читалището е Общото събрание.То се състои от всички членове на Читалището,имащи право на глас.

**Чл.19**: Общото събрание:

1. Изменя и допълва Устава.
2. Избира и освобождава членове на Настоятелството ,Проверителната комисия и Председател.
3. Изключва членове на Читалището.
4. Определя основните насоки за дейността на Читалището.
5. Взема решения за членуване или прекратяване на членството в Читалищното сдружение.
6. Приема бюджета на читалището.
7. Приема годишния отчет да края на януари на следващата година.
8. Обявява почетни членове и в т.ч.дарителите.
9. Отменя решения на органите на Читалище „Бъднина”.
10. Взема решения за отнасяне до съда на незаконосъобразни действия на ръководството или на отделни членове.
11. Взема решения за прекратяване на читалището.Решенията на ОС са задължителни за другите органи на читалището.
12. Определя размера на членския внос.

13.Взема решения за откриване на клонове на читалището след съгласуване с Общината.

**Чл.20**: Събрания:

1. Редовно общо събрание на народно читалище „Бъднина” се свиква от настоятелството веднъж годишно.
2. Извънредно общо събрание на читалище „Бъднина” може да бъде свикано и по искане на Настоятелството, и по искане на Проверителната комисия, и по решение на 1/3 от членовете, имащи право на глас.При отказ на настоятелството да свика извънредно общо събрание до 15 дни от постъпването на искането,Проверителната комисия или една трета от членовете на читалището с право на глас могат да свикат извънредно общо събрание от свое име.
3. Поканата за събранието съдържа дневния ред,датата,часа,мястото на провеждане и кой го свиква.Поканата трябва да бъде получена срещу подпис или връчена не по –късно от 7 дни преди датата на провеждане.В същия срок на общо достъпни места,на вратата на читалището и чрез медиите, трябва да бъде залепена покана за събранието.
4. ОС е законно, ако присъстват най-малко от половината от имащите право на глас членове на Народно читалище „Бъднина”.При липса на кворум събранието се отлага с един час.Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.
5. Решенията се вземат с мнозинство на повече от половината от присъстващите членове с право на глас ,освен решенията по чл.14, ал.1, т.1,4,10,11,12, от Закона за народните читалища, които се вземат с мнозинство най-малко 2/3 от всички членове на читалището.
6. Две трети от членовете на ОС на Народно читалище „Бъднина” могат да предявят иск пред окръжния съд по седалището на читалището за отмяна на решение на общото събрание, ако то противоречи на Закона или Устава.
7. Искът се предявява в едномесечен срок от узнаването на решението, не по късно от една година от датата на вземане на решението.
8. Прокурорът може да иска от Окръжния съд по седалището на читалището да отмени решение на ОС, което противоречи на закона или устава, в едномесечен срок от узнаване на решението, не по –късно от една година от датата на вземане на решението.

**Чл.21**: Читалищното Настоятелство:

1. Изпълнителен орган на Народно Читалище „Бъднина” е Читалищното Настоятелство. То се състой от 5/пет/члена, избрани за 3/три/ години. Те не могат да имат роднински връзки по права и съребрена линия до четвърта степен.
2. Настоятелството:

2. 1.Свиква ОС и изпълнява взетите от него решения.

2. 2.Подготвя и внася в ОС проект за бюджет на читалището,следи за изпълнението му и утвърждава щата.

2.3.Подготвя и внася в ОС отчет по бюджета и дейността на читалището.

2.4.Назначава Секретаря на читалището и утвърждава длъжностната му характеристика.

2.5.Взема решения относно изпълняването на програмата и приетия годишен бюджет.

2.6.Взема решения за назначаване на щатния и хонорования персонал и за определяне на хонорарите им и трудовите възнаграждения.

2.7.Приема годишни планове за работата читалището и програмите на отделните колективи.

2.8Взема решения за сдружаване на читалището ,с изключения на решения, свързани по чл.14,ал.1.т.6 от ЗНЧ.

2.9.Решава въпросите за създаване и закриване на колективи за художествено творчество, школи, курсове и др.

2.10.Взема решения за стопанисване на читал.имущество, за придобиване на недвижимо имущество,за отдаване на имуществото под наем или под аренда,за определяне размера на таксите, наемите, арендните вноски 1 за образуване и управление на целеви фондове, в т.ч. и в изпълнение на дарение.

2.11.Решава въпросите за откриване на допълнителни дейности ,в т.ч.и стопански, за учредяване и прекратяване на търговски и граждански дружества и за участие в такива, свързани с дейността на читалището.

2.12.Взема решения за морално и материално стимулиране и поощряване на читал. членове и дейци, работещи в читалището.

3.Настоятелството се свиква на заседание най-малко веднъж в на тримесечие.При необходимост на тези заседания могат да се канят и други читал. членове и служители или членове на Проверителната комисия. Настоятелството взема решения с мнозинство повече от половината от членовете си.

**Чл.22**:

1. Председателят на читалището се избира пряко от ОС за три години въз основа на чл.17 от ЗНЧ.
2. Председателят представлява читалището.
3. Свиква и ръководи заседанията на Настоятелството и председателства ОС.
4. Сключва и прекратява трудовите договори със служителите, съобразно бюджета на читалището и въз основа на решение на Настоятелството.Сключва и прекратява трудовия договор със секретаря въз основа на решение на Настоятелството и контролира работата му по текущата дейност.Изготвя длъжностната му характеристика.
5. Отчита дейността си пред Читалищното настоятелство.

**Чл.23**:

1.Секретарят на Читалището:

-организира изпълнението на решенията на Настоятелството,включително решенията за изпълнение на бюджета.

-организира текущата основна и допълнителна дейност.

-отговаря за работата на щатния и хонорувания персонал.

-представлява читалището заедно и поотделно с Председателя.

2.Секретарят не може да е в роднински връзки с членовете на Настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл.24:**

1.Проверителната комисия се състои от 3/трима/членове,избрани за три години.Не могат да бъдат членове лица ,които са в трудово-правни отношения с читалището или са роднини на членове на Настоятелството, на Председателя и секретаря по права линия, съпрузи, братя, сестри и роднини по сватовство от първа степен.

2.Проверителната комисия осъществява контрол върху дейността на Настоятелството, Председателя и Секретаря на читалището по спазване на Закона, Устава и решенията на ОС.

3.При констатиране на нарушения, Проверителната комисия уведомява ОС на читалището, а при данни за извършено престъпление – органите на прокуратурата.

**Чл.25**: Когато поради смърт, трайна или физическа невъзможност или подаване на оставка, Председателя на читалището престане да изпълнява задълженията си, или когато поради същите причини Настоятелството или Проверителната комисия останат с по-малко членове от предвидените в чл.21,ал.1 и чл.22 и чл.24,в срок от два месеца, ОС избира нов Председател или попълва състава на съответния орган.

**Чл.26**: Не могат да бъдат избиране членове на Настоятелството и Проверителната комисия и лица, които са осъждани на лишаване от свобода за умишлени престъпления от общ характер.

**Чл.27**:Членове на Настоятелството ,включително Председателя и Секретаря, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на Читалището.

**ГЛАВА ПЕТА**

**ИМУЩЕСТВО И ФИНАНСИ**

**Чл.28**: Имуществото на Читалището се състои от собствени недвижими, движими имоти, ценни книжа,авторски права, вземания и от предоставени за безвъзмездно ползване недвижими имоти.

**Чл.29**: Народното Читалище полага еднакви грижи на добър стопанин за опазване и обогатяване както собственото, така и ползваното имущество.

**Чл.30**: Читалището набира средства от следните източници:

1. Членски внос.
2. Културно-просветна и информационна дейност, включително школи и курсове.
3. Субсидия от държавния и от общинския бюджет.
4. Наеми от движимо и недвижимо имущество.
5. Дарения и завещания.
6. Други приходи, включително от стопанска дейност.

**Чл.31**: Единният читалищен бюджет се формира от всички приходо-източници - собствени и от субсидии.

**Чл.32**: Читалищното настоятелство изготвя годишния отчет за приходите и разходите, които се приемат от ОС.

**Чл.33**: Отчетът за изразходваните от бюджета средства се представят в общината, на чиято територия се намира читалището в срок до 31 март на следващата година.

**Чл.34**: Председателят на Читалището на територията на общината ежегодно, в срок до 10 ноември представя на кмета предложения за своята дейност през следващата година.

1. Кметът на общината внася направените предложения в общинския съвет, който приема годишна програма за развитие на читал. дейност в общината.
2. Програмата по ал.1 се изпълнява от читалището въз основа на финансово обезпечени договори , сключени с кмета на общината.
3. Председателят на читалището представя ежегодно до 31 март пред кмета на общината и общ. съвет доклад за осъществените читал. дейности в изпълнение на програмата по ал.1 и за изразходваните от бюджета средства през предходната година.
4. Докладите по ал.3 на читалищата на територията на една община се обсъждат от общинския съвет на първото открито заседание след 31 март с участието на представителите на народните читалища-вносители на докладите.

Счетоводната отчетност се води в съответствие със Закона за счетоводството и подзаконовите документи.

**ГЛАВА ШЕСТА**

**ПРЕКРАТЯВАНЕ**

**Чл.35**: Читалището може да бъде прекратено по решение на ОС или на Окръжен съд.

**Чл.36**: Окръжния съд постановява решение за прекратяване на читалището, ако:

1. Дейността му противоречи на Закона за нар.читалища,Устава и добрите нрави.
2. Имуществото му не се ползва според целите на читалището и при трайна невъзможност читалището да действа.
3. Е на лице трайна невъзможност читалището да действа или не развива дейност за период от две години,в тези случаи Министърът на културата изпраща сигнал до прокурора за констатирана липса на дейност на читалището.
4. Не е учредено по законния ред.
5. Е обявено в несъстоятелност.
6. Прекратяването на читалището по решение на окръжния съд може да бъде постановено по искане на прокурора,направено самостоятелно или след подаден сигнал от Министерството на културата.
7. Прекратяването на читалището по искане на прокурора се вписва служебно.
8. За неуредени в ЗНЧ случаи се прилага Законът за юридическите лица с нестопанска цел.

**ГЛАВА СЕДМА**

**ЗАКЛЮЧИТЕЛНИ РАЗПОРЕДБИ**

1. Читалището има име - Народно Читалище „Бъднина-1906г.”
2. Читалището има кръгъл печат, надпис Народно Читалище „Бъднина-1906г.”
3. Празник на читалището е 24 май.

Този устав е изработен въз основа на Закона за народните читалища, обн. ДВ бр.42 от 2009г.

1. Този устав е приет на събрание на читалището, състояло се на 10.04.2010г.

Същият е подписан от присъстващите действителни членове, съгласно приложения списък, който е неразделна част от устава.

Ръководни органи на НЧ “ Бъднина-1906г.”

с.Волово-7175, общ.Борово, обл.Русе, ул.”Княз Борис 1”№45

E-mail: [chitalishte\_volovo@abv.bg, GSM](mailto:chitalishte_volovo@abv.bg,GSM): 0890996481

**ЧИТАЛИЩНО НАСТОЯТЕЛСТВО**

Председател НЧ : 1. Пенка Петрова Костова

Членове: 2. Радка Иванова Христова

3. Здравка Савчева Иванова

4. Иванка Ганчева Божанова

5. Росица Димитрова Сейзова

**ПРОВЕРИТЕЛНА КОМИСИЯ**

Председател : 1.Катинка Кънева Лалева

Членове: 2.Геновева Александрова Станева

3.Маринка Неделчева Василева